Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu varoitti, että Irania rohkaistaan myönnytyksillä, -
joita suurvallat tekevät, ja se lisää Iranin vihamielisyyttä Lähi-idässä.
Venäjän ulkoministeri Sergei Lavrov sanoi Venäjän aloittavan -
S-300-ilmatorjuntaohjusjärjestelmien kauan odotetut toimitukset Iraniin.
USA:n lainsäätäjät osoittavat kriittisen silmälläpidon merkkejä -
Iranin ja P5+1-maiden tulevista ydinohjelmasopimuksista.
Pääministeri Netanjahu arvosteli jälleen puitesopimusta, -
jonka Iran ja P5+1-maat -
eli USA, Venäjä, Kiina, Ranska, Iso-Britannia ja Saksa solmivat.
Hän korosti, ettei mikään vakuuta Israelille, että sopimus on hyvä.
Iranin autoritaarinen hallinto polkee rajusti yksilönoikeuksia maassaan -
ja levittää vihamielisyyttään Lähi-itään.
Mikään selitys ei vakuuta meille, -
että Iranille tarjottu poliittinen sopimus olisi hyvä sopimus -
tästä yksinkertaisesta syystä: se on huono sopimus. Hyvin huono sopimus.
Se sopimus jättää Iranille kyvyn hankkia ydinaseita -
ja täyttää sen arkut rahalla.
Se mahdollistaa sen, -
että Iran saa jatkaa terroria ja aggres- siota Lähi-idässä ja maailmassa.
Netanjahu varoitti, että suurvaltojen myönnytykset rohkaisevat Irania.
Ne rohkaisevat Irania lisäämään vihamielisyyttä -
ja terrorismin rahoitusta Lähi-idässä.
Suurvaltojen myönnytykset rohkaisevat Irania.
Iran saa viestin, ettei sen tarvitse lopettaa aggressiotaan -
ja että se saa jatkaa ja jopa lisätä sitä.
Ja juuri niin se tekee.
Iran on lähikuukausien, -viikkojen ja -päivien aikana -
toiminut niin Lähi-idässä Irakista Jemeniin asti.
Se tekee niin Libanonissa ja Israelin rajalla Syyriassa.
Se tarttuu Lähi-itään terrorin ja veren käsillä.
Netanjahun mukaan Iran sai kansainväliseltä yhteisöltä -
oikeutuksen jatkaa katalia tekojaan.
Hän korosti, että jos lopullinen sopimus saavutetaan kesäkuussa, -
pakotehelpotus auttaa Irania täyttämään arkkunsa rahalla, -
jolla se rahoittaa alueellisia tavoitteitaan.
Iran saa oikeutuksen jatkaa toimiaan, -
ja kun pakotteet puretaan lyhyessä ajassa, mikäli sopimus solmitaan, -
Iran saa kymmeniä miljoonia dollareja -
terrorisminsa ja sotakoneistonsa rahoitukseen.
Myös se tapahtuu kansainvälisellä oikeutuksella.
Edessämme on absurdi todellisuus, -
jossa Lähi-idän kohtalon ja tulevaisuuden avain -
saatetaan myöntää fanaattiselle Iranin hallinnolle.
Netanjahu vaati P5+1-maita harkitsemaan tätä tietä.
Hän totesi, että sopimus Iranin kanssa ei saa aikaan vakautta Lähi-itään.
Aukkoinen sopimus Iranin kanssa ei tuo Lähi-itään vakautta.
Mutta sen tuo määrätietoinen ja ratkaiseva politiikka, -
joka estää Iranin ydinasetavoitteet -
ja pakottaa sen lopettamaan muiden maiden valtauksen.
Venäjän ulkoministeri Sergei Lavrov sanoi Venäjän aloittavan -
S-300-ilmatorjuntaohjusjärjestelmien kauan odotetut toimitukset Iraniin.
Ennen Venäjän päätöstä saavutettiin väliaikainen sopimus Iranin kanssa.
Venäjä saattoi näin saada etumatkan kilvassa hyötyä siitä, -
kun pakotteet lopulta poistetaan Iranilta.
Lavrov väittää, että S-300-järjestelmä on puolustusjärjestelmä -
eikä siksi uhkaa Iranin arkkivihollista Israelia.
Olemme vakuuttuneet, että tässä vaiheessa tämä vientikielto -
ei ole enää voimassa, ei etenkään vapaaehtoinen ja erillinen.
Huomautan, että S-300-järjestelmä on luonteeltaan täysin puolustuksellinen.
Sitä ei ole suunniteltu hyökkäyksiin -
eikä se uhkaa minkään alueen turvallisuutta, ei myöskään Israelin.
Kremlin mukaan presidentti Putin allekirjoitti asetuksen, -
joka poistaa Venäjän oman kiellon toimittaa S300-järjestelmiä Iraniin.
Se poisti maiden välillä olleen suuttumuksen, joka oli syntynyt, -
kun Venäjä perui vastaavan kaupan vuonna 2010 lännen painostuksesta.
Kun otetaan huomioon jännittynyt tilanne Lähi-idässä, -
moderni ilmatorjuntajärjestelmä on hyvin tärkeä Iranille.
Sen todistavat Jemenin nopeat ja huolestuttavat kehityssuunnat -
sekä sitä ympäröivä sotilaallinen tilanne.
Ylempi Venäjän hallitusviranomainen sanoi, että Venäjä on -
alkanut toimittaa Iraniin viljaa, varusteita ja rakennusmateriaalia -
vastineeksi raakaöljystä tavaranvaihtosopimuksen nojalla.
Venäjä toivoo hyötyvänsä kaupallisesti, -
jos lopullinen sopimus saadaan solmittua -
Iranin ja P5+1-maiden solmiman puitesopimuksen pohjalta.
Iranin ja P5+1-maiden saavuttama puitesopimus -
on joutunut USA:n senaatin ja edustajainhuoneen rivijäsenten -
kriittisen silmälläpidon alle.
USA:n ulkoministeri John Kerry, -
joka johti USA:n tiimiä Iranin neuvotteluissa, -
pyysi USA:n kongressilta USA:n hallinnon tarvitsemaa tilaa ja aikaa -
viedä päätökseen lopullinen ydinohjelmasopimus Iranin kanssa.
Odotan tilaisuutta jakaa ajatuksia, kuunnella kysymyksiä -
ja keskustella edustajainhuoneen jäsenten kanssa.
Olen erityisen iloinen, kun saan puhua joistakin yksityiskohdista, -
koska vääriä käsityksiä ja kysymyksiä on noussut paljon esiin.
On hyvä, että meillä on tilaisuus keskustella, -
mitä muuttujiin oikeasti sisältyy, -
ja kertoa, mitä työtä on vielä tehtävänä.
Meillä on kaksi ja puoli kuukautta aikaa neuvotella.
Sinä aikana meillä on totista tehtävää jäljellä.
Toivomme, että kongressi kuuntelee huolella ja kysyy kysymyksiä.
Toivon myös, että se antaa meille tilaa ja aikaa viimeistellä vaikea tehtävä, -
jossa maallamme on paljon pelissä: suuria, kansallisia turvakysymyksiä -
ja mahdollinen konflikti tai rauhanomainen ratkaisu.
Olemme toiveikkaita, että keskustelusta tulee hyvin tuottoisa.
Kerry toivoo saavansa heikennettyä lain, joka antaisi USA:n kongressille -
mahdollisuuden hyväksyä tai hylätä ydinsopimuksen pakotehelpotukset.
Lähiviikkoina jotkut Obaman demokraattipuolueen jäsenet -
vastustavat ydinsopimusta republikaanien rinnalla.
He voivat muodostaa veto-varman enemmistön -
sopimusta vastustavan lakialoitteen tueksi.
Obaman mukaan se heikentäisi herkkää vaihetta neuvotteluissa -
itse asetetun takarajan 30.6. alla.
Joidenkin demokraatti- lainsäätäjien tuki osoittaa, -
kuinka syvä huoli USA:ssa on ydinaseistetusta Iranista.
Monet kongressin jäsenet kokevat, että heidät on suljettu -
prosessin ulkopuolelle, jotta se pysyisi kurissa.
Kerryn tehtävä on taivutella kongressi -
antamaan hänelle aikaa neuvotella sopimuksesta -
ja jos mahdollista, hillitä aloitetta, -
jonka senaatin ulkomaansuhteiden komitean puheenjohtaja Corker esitti.
Aloitteella kongressi saisi 60 päivää aikaa arvioida sopimus.
Sinä aikana Obaman hallinto ei saisi helpottaa Iranin pakotteita.
Kongressi saisi äänestää, hyväksytäänkö pakotetoimet vai ei.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen